CELEX: C2007/129/06
Language: da
Date: 2007-06-09 00:00:00
Title: Sag C-142/07: Anmodning om præjudiciel afgørelse indgivet af Juzgado Contencioso-Administrativo n o  22 de Madrid (Spanien) den 12. marts 2007 — Ecologistas en Acción-CODA mod Ayuntamiento de Madrid

9.6.2007   
            
            
               DA
            
            
               Den Europæiske Unions Tidende
            
            
               C 129/4
            
         Anmodning om præjudiciel afgørelse indgivet af Juzgado Contencioso-Administrativo no 22 de Madrid (Spanien) den 12. marts 2007 — Ecologistas en Acción-CODA mod Ayuntamiento de Madrid
   (Sag C-142/07)
   (2007/C 129/06)
   Processprog: spansk
   Den forelæggende ret
   Juzgado Contencioso-Administrativo no 22 de Madrid
   Parter i hovedsagen
   
      Sagsøger: Ecologistas en Acción-CODA
   
      Sagsøgt: Ayuntamiento de Madrid
   Præjudicielle spørgsmål
   
               1)
            
            
               Finder de krav om en foreskreven procedure til vurdering af den miljømæssige indvirkning, der er indeholdt i Rådets direktiv 85/337/EØF (1), som ændret ved Rådets direktiv 97/11/EF af 3. marts 1997, anvendelse på byvejsprojekter under hensyn til projektets art og dimension, indvirkning på områder med høj befolkningstæthed eller landskaber med historisk, kulturel eller arkæologisk betydning?
            
         
               2)
            
            
               Finder de krav om en foreskreven procedure til vurdering af den miljømæssige indvirkning, der er indeholdt i Rådets direktiv 85/337/EØF, som ændret ved Rådets direktiv 97/11/EF af 3. marts 1997 (2), anvendelse på de projekter, der er genstand for nærværende sag, under hensyn til deres art og karakteren af den vej, hvor de skal udføres, samt deres beskaffenhed, dimension, indvirkning på miljøet, befolkningstæthed, budget og eventuelle opdeling i forhold til et samlet projekt, der omfatter tilsvarende aktiviteter på den samme vej?
            
         
               3)
            
            
               Kan de kriterier, der er indeholdt i EF-Domstolens dom (Tredje Afdeling) af 16. marts 2006 i sag C-332/04 (3), nærmere bestemt i dommens præmis 69-88, finde anvendelse på de projekter, der er genstand for denne retssag, under hensyn deres art og karakteren af den vej, hvor de skal udføres, samt deres beskaffenhed, dimension, indvirkning på miljøet, befolkningstæthed, budget og eventuelle opdeling i forhold til et samlet projekt, der omfatter tilsvarende aktiviteter på den samme vej, og kunne det således kræves, at projekterne blev undergivet en foreskreven procedure til miljømæssig vurdering?
            
         
               4)
            
            
               Er forpligtelserne i henhold til Rådets direktiv 85/337/EØF, som ændret ved Rådets direktiv 97/11/EF af 3. marts 1997, med hensyn til miljømæssig vurdering i praksis blevet opfyldt af de spanske myndigheder hvad angår de projekter, der er genstand for denne sag, således som det fremgår sagsakterne, og nærmere bestemt ud fra de undersøgelser og rapporter, der er indeholdt heri, skønt projektet ikke formelt er blevet undergivet en foreskreven procedure til miljømæssig vurdering som fastsat i nævnte direktiv?
            
         
      (1)  Rådets direktiv 85/337/EØF af 27.6.1985 om vurdering af visse offentlige og private projekters indvirkning på miljøet (EFT L 175, s. 40).
   
      (2)  Rådets direktiv 97/11/EF af 3.3.1997 om ændring af direktiv 85/337/EØF om vurdering af visse offentlige og private projekters indvirkning på miljøet (EFT L 73, s. 5).
   
      (3)  Sml. I, s. 40.